Lotte Giants

Lotte Giants () merupakan pasukan besbol profesional Korea Selatan yang berpusat di Busan. Pasukan ini merupakan anggota KBO League. Lotte Giants dimiliki oleh Lotte Corporation yang juga merupakan pemilik bagi pasukan Chiba Lotte Marines di Nippon Professional Baseball.

Dari tahun 1982 sehingga 1986, pasukan ini telah beraksi di Stadium Besbol Gudeok sebelum mereka berpindah ke Stadium Besbol Sajik. Pasukan ini telah menjuarai Korean Series sebanyak dua kali iaitu pada 1984 dan 1992. Pasukan ini telah menarik 1.38 juta penonton semasa musim 2009 sekali gus menghasilkan rekod kehadiran teramai pada sesebuah musim dalam mana-mana liga sukan di Korea Selatan. Pasukan ini sering digelar Busan Seagulls () kerana burung rasmi bandar Busan ialah burung camar dan lagu sorakan utama ialah "Busan Seagulls" oleh Moon Seung-jae.

Nombor tidak digunakan 
Nombor pertama yang tidak digunakan ialah nombor skuad 11 yang disarung oleh Choi Dong-won. Dianggap sebagai salah seorang pitcher terhebat di liga Korea Professional Baseball, beliau telah bermain untuk Giants antara tahun 1983 dan 1988 serta meraih anugerah MVP KBO pada tahun 1984. Beliau meninggal dunia akibat kanser pada 2011. Pada tahun 2022, pasukan ini berhenti menggunakan nombor 10 sebagai tanda mengenang Lee Dae-ho, yang telah menghabiskan 15 musim bersama Giants.

Catatan

Pautan luar 

 
  

 
Pasukan KBO League
Lotte Corporation